CELEX: 32021R1961
Language: hr
Date: 2021-08-05 00:00:00
Title: Delegirana uredba Komisije (EU) 2021/1961 оd 5. kolovoza 2021. o izmjeni Priloga I. Uredbi (EU) 2019/631 Europskog parlamenta i Vijeća kako bi se uzela u obzir promjena mase novih osobnih automobila registriranih 2017., 2018. i 2019. (Tekst značajan za EGP)

12.11.2021   
               
               
                  HR
               
               
                  Službeni list Europske unije
               
               
                  L 400/14
               
            
         DELEGIRANA UREDBA KOMISIJE (EU) 2021/1961
         оd 5. kolovoza 2021.
         o izmjeni Priloga I. Uredbi (EU) 2019/631 Europskog parlamenta i Vijeća kako bi se uzela u obzir promjena mase novih osobnih automobila registriranih 2017., 2018. i 2019.
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/631 Europskog parlamenta i Vijeća od 17. travnja 2019. o utvrđivanju standardnih vrijednosti emisija CO2 za nove osobne automobile i za nova laka gospodarska vozila te o stavljanju izvan snage uredbi (EZ) br. 443/2009 i (EU) br. 510/2011 (1), a posebno njezin članak 14. stavak 2.,
         budući da:
         
                     (1)
                  
                  
                     Vrijednost M0 za 2022., 2023. i 2024. iz članka 14. stavka 1. točke (a) trebala bi se utvrditi na temelju prosječne mase u voznom stanju svih novih osobnih automobila registriranih u Uniji 2017., 2018. i 2019.
                  
               
                     (2)
                  
                  
                     Na temelju vrijednosti utvrđenih u provedbenim odlukama Komisije (EU) 2019/582 (2), (EU) 2020/1035 (3) i (EU) 2021/973 (4), ponderiranih u skladu s brojem novoregistriranih vozila u svakoj od tih godina, prosječna masa u voznom stanju novih osobnih automobila registriranih u kalendarskim godinama 2017., 2018. i 2019. bila je 1 398,50 kg.
                  
               
                     (3)
                  
                  
                     Ciljne vrijednosti specifičnih emisija za proizvođače novih osobnih automobila stoga bi se za kalendarske godine 2022., 2023. i 2024. trebalo izračunati u skladu s formulom iz točke 4. dijela A Priloga I. Uredbi (EU) 2019/631 s vrijednošću M0 od 1 398,50.
                  
               
                     (4)
                  
                  
                     Uredbu (EU) 2019/631 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            U točki 4. dijelu A Priloga I. Uredbi (EU) 2019/631 unos M0 zamjenjuje se sljedećim:
            
               „M0 je 1 379,88 za 2021. i 1 398,50 za 2022., 2023. i 2024.”.
            
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 111, 25.4.2019., str. 13.
         
         
            (2)  Provedbena odluka Komisije (EU) 2019/582 оd 3. travnja 2019. o potvrđivanju ili izmjeni privremenog izračuna prosječnih specifičnih emisija CO2 i ciljnih vrijednosti specifičnih emisija za proizvođače novih lakih gospodarskih vozila za kalendarsku godinu 2017. te za udruženje Volkswagen uključujući njegove članove za kalendarske godine 2014., 2015. i 2016. u skladu s Uredbom (EU) br. 510/2011 Europskog parlamenta i Vijeća (SL L 100, 11.4.2019., str. 47.).
         
            (3)  Provedbena odluka Komisije (EU) 2020/1035 оd 3. lipnja 2020. o potvrđivanju ili izmjenama privremenog izračuna prosječnih specifičnih emisija CO2 i ciljnih vrijednosti specifičnih emisija za proizvođače osobnih automobila i lakih gospodarskih vozila za kalendarsku godinu 2018. u skladu s Uredbom (EU) 2019/631 Europskog parlamenta i Vijeća (SL L 227, 16.7.2020., str. 37.).
         
            (4)  Provedbena odluka Komisije (EU) 2021/973 оd 1. lipnja 2021. o potvrđivanju ili izmjeni privremenog izračuna prosječnih specifičnih emisija CO2 i ciljnih vrijednosti specifičnih emisija za proizvođače osobnih automobila i lakih gospodarskih vozila za kalendarsku godinu 2019. te za proizvođača osobnih automobila Dr. Ing. h.c. F. Porsche AG i udruženje Volkswagen za kalendarske godine od 2014. do 2018. u skladu s Uredbom (EU) 2019/631 Europskog parlamenta i Vijeća (SL L 215, 17.6.2021., str. 1.).